Maailmassa on monia kirjoja, mutta yksi kirjojen kirja.
Tuo kirja on Raamattu Jumalan Sana.
Tervetuloa seuraamaan ohjelmasarjaa, jossa käsittelemme Danielin kirjaa.
Nyt on vuorossa Danielin kirjan luku yhdeksän.
Olet tehnyt hyvin, jos olet ennen ohjelman alkua -
lukenut kyseisen luvun Raamatustasi.
Näin saat enemmän irti tästä opetuksesta, jota käsittelemme.
Danielin kirjan luku 9 on monien Raamatun tutkijoiden mielestä -
yksi Danielin kirjan merkityksellisimmistä luvuista.
Niilo Närhi, olet jakamassa tätä opetusta. Tervetuloa mukaan.
Kiitos.
Miksi, Danielin lukua yhdeksän, kutsutaan kenties -
merkityksellisimmäksi luvuksi Danielin kirjasta?
Minulle se on ilman muuta kaikista merkityksellisin.
Tämä on huikea luku ja se lähtee liikkeelle siitä, -
että ikämies Daniel, -
joka oli Baabelissa, -
alkaa lukea profeetta Jeremian kirjaa.
Siis Jeremiahan oli jäänyt sinne Juudaan.
Siellä oli vuorovaikutusta pakkosiirtolaisten -
ja sinne jääneiden kanssa.
Lähetettiin myös kuriirin mukana, tai miten päätyikään Danielille, -
profeetta Jeremian kirja.
On mielenkiintoista nähdä, että 60-70 vuotta sen kirjoittamisen jälkeen -
sillä oli auktoriteettiasema.
Tapahtuuko tässä näin, että luvussa seitsemän nähdään näky, -
luvussa kahdeksan nähdään näky ja luvussa yhdeksän ei nähdä näkyä, -
vaan opetuksen ja ilmestyksen välikappaleena on -
Jumalan kirjoitettu Sana?
Kyllä. Kirjoitettu sana mutta älä hätäile Marko.
Luvun lopulla törmäämme enkeliin, jolla oli väkevä sanoma Danielille.
Daniel alkaa lukea profeetta Jeremian kirjakääröä -
ja elettiin vuotta 538-539 eKr..
Babylonialaiset olivat aloittaneet Jerusalemin valloituksen -
vuonna 605 eKr., jolloin Daniel siirrettiin Baabeliin -
ja kohta oli mennyt 70 vuotta.
Sana kosketti Danielin sisintä, -
koska hän näki kirjoituksista profeetan ennustuksen, -
että tämä kestäisi 70 vuotta, -
jolloin juutalaisilla olisi mahdollisuus palata takaisin.
Sana tuli kuin moukari profeetan sisimpään -
ja hän aloitti mahtavan rukous taistelun.
Sana herätti hänessä rukouksen taakan?
Profeetallinen sana kosketti sisintä ja sai hänet rukoilemaan.
Tämä on Jumalan sanan merkitys. Ei Jumalan sanan merkitys ole sitä, -
että pelkästään luen ja opiskelen ja täytän pääni Jumalan sanalla.
Jumalan sanan täytyy koskettaa minun sydäntäni, -
se tunkee lävitse, se on kaksiteräinen miekka.
Danielille selviää, että hyvänen aika, tuo Jumalan antama ennustus -
lähestyy loppuansa ja Daniel alkaa rukoilemaan.
Ei hän jää odottamaan, että näin kun on kirjoitettu, se tapahtuu.
Tässä on se periaate, että Jumala toimii aina ihmisten kautta.
Kun Daniel alkaa rukoilla, se on valtavaa tämä Danielin rukous.
Tuohon Danielin rukoukseen vielä, -
että Daniel ei siis rukoile ammuskellen minne sattuu, -
vaan rukoilee nimenomaan Jumalan sanan lupauksien mukaisesti?
Eli rukoilee Raamattua takaisin Jumalalle.
Pitää Jumalalle raamattutunnin, kuten eräs pastori tapasi pitää.
Hän esittää Jumalalle, -
että tällainen lupaus on -
ja ennen muuta rukoilee kansansa puolesta, -
että tämä asia pääsisi realisoitumaan ja tapahtumaan.
Tunnustaa omat synnit ja tunnustaa kansan synnit.
Ja anoo Jumalalta armoa vedoten kirjoituksiin.
Tämä on hyvä tapa rukoilla, vedoten kirjoituksiin, -
koska silloin ollaan aina oikeilla jäljillä.
Danielin rukous liikuttaa taivasta ja maata. Se on mielenkiintoista.
Enkeli Gabriel lähtee liikkeelle ja tuo hänelle sanoman -
ja rukouksen vaikutus ylsi Persian kuninkaan sydämeen.
Esran kirjan ensimmäisestä luvusta, sen ensimmäisestä jakeesta luemme:
Herra herätti Kooreksen hengen.
Eli Meedo-Persia oli ottanut vallan Babylonialta.
Kooreksella oli erilainen politiikka kuin babylonialaisilla.
Hän salli niiden palata kotiin, jotka oli viety pakkosiirtolaisuuteen -
ja Jumala herätti hänen henkensä.
Hän antoi luvan juutalaisille palata takaisin, -
että Jeremian profetia voi toteutua.
On hienoa nähdä, kuinka Danielin rukous vaikuttaa näihin asioihin.
Jopa valtaistuimelle nousseen -
pakanakuningas Kooreksen sydämeen.
Tämä kertoo Sanan voimasta ja rukouksen voimasta.
Valtava kuva ja hyvä opetus meille tänä päivänä.
Tuossa mainitaan, että juutalaisten pakkosiirtolaisuus; 70 vuotta.
Miksi juuri 70 vuotta?
Se johtuu siitä, että juutalaiset eivät olleet noudattaneet käskyä, -
Jumalan antamaa selkeää käskyä, antaa maan levätä -
joka seitsemäs vuosi.
Me voimme lukea tästä 2. Aikakirjan luvusta 36.
Juutalaiset olivat laiminlyöneet maan oikeudet, -
sapattivuoden oikeudet, 70 vuoden ajan.
Jumala vaati hyvitystä ja antoi maan levätä 70 vuoden ajan -
ja juutalaiset ajettiin pakkosiirtolaisuuteen.
Kun Daniel alkoi rukoilla, hän sai yllättäen -
hänen luokseen tulleelta enkeliltä, uutta tietoa tulevaisuudesta.
Nyt ei ollutkaan kyse 70:stä vuodesta, vaan enkeli kertoo hänelle, -
että 70:stä vuosiviikosta, -
joka Raamatun eskatologisessa terminologiassa tarkoittaa, -
että yksi vuosiviikko on seitsemää vuotta.
Kun viikossa on seitsemän päivää, -
niin yksi vuosiviikko on seitsemän vuotta.
Jumala halusi paljastaa Danielille, että Hänen ikuisessa suunnitelmassa -
on tälle kansalle varattuna 70 vuosiviikkoa eli -
490 vuotta, jonka aikana -
keskeiset asiat Israelia ja juutalaisia varten tulevat toteutumaan.
Niilo, onko tätä vuosiviikko ilmaisua käytetty muualla Raamatussa -
vai onko tämä vain Danielin kirjan esittämä aikamäärä?
Sitä on muutamia kertoja muuallakin selkeästi avattu, -
että vuosiviikko tarkoittaa seitsemää vuotta.
Kyllä sieltä selkeästi löytyy tämä.
Alkukielen mukaan se tarkoittaa, 70 kertaa seitsemää.
Kyllä tämä 490 vuotta, -
joka oli määrätty juutalaisia varten, tulee vahvistetuksi.
Minä ajattelen tätä nyt, keskiverto raamatunlukijan kannalta.
Siis antaako todellakin Danielin kirja, -
ei siis vain yleisiä vetoja, -
vaan tässä puhutaan konkreettisesti asioista, -
jotka voidaan mitata kalenterivuosina?
Ne alkavat päivämäärästä ja päättyvät päivämäärään.
Tarkoitatko tätä, mitä juuri sanoit?
Juuri näin, eli Daniel rukoili, kun hän havaitsi, -
että 70 vuotta kestävä pakkosiirtolaisuus on lopussa, -
että armollinen Jumala antaa lupauksen toteutua -
kansansa kohdalla, kun hän alkaa tätä rukoilla.
On se Marko näin, että joskus, kun alamme rukoilemaan asian puolesta, -
minäkin olen kokenut, että kun olen voimakkaasti alkanut rukoilemaan, -
niin Jumala antaa laajemman ilmoituksen. - Aivan.
Henkilökohtaisesti olen kokenut tämän. Sinäkin varmaan olet.
Tämä tarkoittaakin sitä, että Jumala tulee Danielin luokse -
ja kertoo hänelle.
Daniel ehkä ajattelee mielessään, -
että kun 70 vuotta pakkosiirtolaisuutta on täynnä -
ja kansa palaa takaisin, niin alkaa messiaaninen kausi, ja vau!
Nyt Israelin kohdalla kaikki Jumalan lupaukset alkaa realisoitua.
Mutta ei! Enkeli ilmoittaa Danielille, että ei. 490 vuotta on edessä, -
jonka aikana tapahtuu kansasi ja maasi kannalta merkittäviä.
Tuossa sanoit hyvin merkittävää; 'sinun kansasi'.
Onko olemassa joku tärkeä avain, -
että ymmärrämme tämän profetian tai aikamääreen merkityksen?
Kenelle se on tarkoitettu?
Me voimme lukea tai tietysti pitää lukea.
Siis enkeli tulee Danielin tykö -
ja alkaa puhua 70 vuosiviikosta -
eli 490 vuodesta.
Täältä löytyvät nämä todella upeat jakeet.
Dan. 9:24-27.
Huom! Sinun kansallesi.
[Pyhä kaupunki = Jerusalem]
Sitten enkeli alkaa kertoa, mitä tapahtuu.
Niilo, nyt kun lukee tämän kyseisen tekstin -
rauhallisesti ja ensimmäistä kertaa tai jo useamman kerran, -
pikaisella lukemisella se ei avaudu.
Pistätkö asioita järjestykseen -
selkeinä asioina, mitä tässä kerrotaan?
Ensimmäinen pointti on se, että tämä profetia koskee juutalaisia -
ja Jerusalemin kaupunkia ennen muuta.
Tärkeitä asioita, joita tapahtuisi tuon säädetyn ajanjakson aikana.
Eli tämä on se mystinen 70 vuosiviikkoa? - Kyllä.
Se on eräänlainen profeetallinen kello -
Israelin kansalle ja sen tulevaisuudelle.
Tässä enkelin ilmoitus jakautuu kolmeen jaksoon.
Kun nämä kolme jaksoa lasketaan yhteen, niistä saadaan tuo 490 vuotta.
Ensimmäinen jakso on seitsemän vuosiviikkoa, -
jonka kuluttua Jerusalem tulisi jälleenrakennetuksi.
Tämä on historiallinen fakta ja se tapahtui Nehemian aikana.
Sitten tulee toinen, 62 vuosiviikkoa, -
plus tuo edellä mainittu seitsemän vuosiviikkoa.
Eli 69, joka tarkoittaa vuosiksi muunnettuna -
483 vuotta, -
jonka kuluttua Messias ilmestyisi.
Voideltu ilmestyy näyttämölle.
Tämä on tapahtunut jo. Se tapahtui Jeesus aikana.
Siis sanotko nyt suomenkielellä, -
että Danielin kirja ennustaa jopa vuoden tarkkuudella sen, -
milloin Jeesus Nasaretilainen tuli tänne maan päälle?
Sanon. - Tämä on nyt todella kovaa tietoa.
Tämä tekee tästä profetiasta, juuri aivan oikean.
Ja nyt olemme tulleet 69 vuosiviikkoon -
ja jäljelle jää yksi vuosiviikko.
Missä se on? - Niin. Se on vielä edessäpäin.
Tästä on erilaisia käsityksiä, mutta minun henkilökohtainen näkemys on, -
että tämä yksi vuosiviikko on vielä edessäpäin, -
koska tämän 69 vuosiviikon ja 70 vuosiviikon väliin -
tuli aika, jota Daniel ei nähnyt.
Minkä tähden? Sen tähden, että Danielin profetia -
keskittyi juutalaisiin ja Jerusalemin kaupunkiin.
Me palaamme tähän hetken kuluttua.
Mitä tämä sanoma puhuu Israelista? Vielä enemmän, jos avaat.
Tämä kertoi Danielille, että messiaaninen aika -
ei tapahtunutkaan silloin, kun juutalaiset palasivat -
pakkosiirtolaisuudesta omaan maahansa.
Sieltähän lähti hyvin vähän.
Tärkein asia tässä profetiassa on Messiaan ilmestyminen -
ja kuoleman ajankohdan paljastaminen.
Tuhotaan Voideltu. Se tapahtui 69 vuosiviikon jälkeen siitä, -
kun annettiin sana Jerusalemin jälleenrakentamisesta.
Jotta voidaan laskea, täytyy olla lähtökohta.
Lähtökohta on Jerusalemin jälleenrakentamisesta tullut sana.
Tästä on sitten tietysti erilaisia näkemyksiä, -
mutta minä näen, niin kuin monet Raamatun selittäjät, -
että tämä tapahtui vuonna 445 eKr., -
kun kuningas (Artastah) antoi Nehemialle luvan -
lähteä jälleenrakentamaan Jerusalemia.
Nämä muut olivat lähteneet rakentamaan temppeliä.
Jerusalemin jälleenrakentaminen tapahtui Nehemian kautta ja aikana.
Ja sen liikkeelle paneva hetki -
oli vuosi 445 eKr..
Ja nyt, kun tästä lähdemme laskemaan 69 vuosiviikkoa eteenpäin,
483 vuotta, niin tullaan Jeesuksen toiminnan päiviin -
ja tämä on hämmästyttävä profetia.
Brittiläinen Scotland Yardin poliisipäällikkö Sir Robert Adderson, -
joka eli vuosina 1841-1918, -
oli hyvin kiinnostunut profetioista ja Danielin kirjasta.
Hän muunsi nämä vuodet, 480 vuotta, päiviksi -
ja hän päättyi 173 880 päivään.
Ja kun hän laski tuosta vuodesta 445 eKr. eteenpäin, -
hän päättyi vuoteen 32 jKr., -
hetkeen jolloin Jeesus ratsastaa aasinvarsan päällä, -
minulla käy väreet läpi, Jerusalemin kaupunkiin.
Tästä on tietysti erilaisia tulkintoja, -
mutta joka tapauksessa, tulkittiin millä tavalla tahansa, -
päädytään jonnekin sinne vuoteen 30 jKr. syntymän.
Tuohon, Niilo, pitää kyllä todeta, -
että minun mielestäni tämä on yksi -
Vanhan Testamentin kirjoitusten parhaiten kätketty salaisuus.
Miksi, jos tämä fakta on näin voimakas, -
miksi tästä kuullaan näin harvoin?
Tämähän on, voisin sanoa, käsittämätöntä uutinen -
Vanhan Testamentin luotettavuudesta.
Tämä on pelottavaa. Miksi tästä ei kuulla?
Se on hyvä kysymys.
Danielin kirja ja sen symboliikka on ollut sellainen, -
että monet eivät ole viitsineet siihen paneutua ja ovat ajatelleet, -
että profetiat on tällaisia, ettei kannata.
26 prosenttia Raamatun teksteistä on profeetallisia, -
eskatologisia, oikeasti profetiaa.
Kun luen Raamattua ja Danielin kirjaa, -
niin ei kai tätä turhaan ole laitettu?
Tämä on laitettu vahvistamaan meidän uskoa.
Jos mietitään, että nyt on kysymys niin tarkasta profetiasta, -
niin luulisi, että tällä on vaikutusta ihmisten elämään.
Oletko kuullut, että jonkun elämässä tämä ennustus -
olisi saanut jotain aikaiseksi?
Nyt tähän profetiaan kätkeytyy muutakin.
Mm. se, että temppeli tuhotaan.
Juutalaiset rakensivat toisen temppelin ja se tuhottiin vuonna 70 jKr..
Messiaan piti tulla ennen sitä.
Kun minä keskustelin Arabiosaston johtajan, Aaronin kanssa, -
joka oli käynyt Israelissa juutalaista koulua.
Taustaltaan oli muslimi, mutta oli saanut vaikutteita juutalaisuudesta.
Kun kävin häntä evankelioimassa, -
minulla oli tämä Danielin kirjan 9. luku, jolla perustelin Aaronille, -
minkä takia Messiaan on täytynyt jo tulla, ja hän oli tietoinen.
Minä luin hänelle tämän profetian ja totesin, että ennen vuotta 70 jKr. -
Messiaan on täytynyt tulla.
Koska tässä sanotaan, että voideltu tuhotaan.
Kun roomalaiset polttivat juutalaisten toisen temppelin, -
niin siellä hävisi kaikki sukuluettelot.
Tämän jälkeen, kun valhe messiaita ilmestyy, -
he eivät ole pystyneet sukuluettelolla perustelemaan, -
että he ovat Juudan sukua ja kuuluvat sukuhaaraan, -
johon Messiaan piti ilmestyä.
Ja Aaron kertoi, että tämä vaikutti siihen, -
että hän teki ratkaisun Jeesuksen puoleen. Minusta aika mahtavaa.
Sir Isaac Newton sanoi, että tämä Danielin profetia -
riittää meille todistamaan, -
että Vanha Testamentti on Jumalan henkeyttämä ja innoittama.
Nyt enkeli kertoo tässä profetiassa kuusi asiaa, -
jotka on säädetty tapahtuvaksi tuon 490 vuoden aikana.
Luopumus päättyy, synti sinetillä lukitaan, pahat teot sovitetaan, -
Iankaikkinen Vanhurskaus tuodaan, -
näky ja profeetta sinetillä vahvistetaan ja kaikkein Pyhin Voidellaan.
Vau! Mitä juttuja ja asioita tuon jakson sisällä tapahtuu.
Jeesus toteutti nämä asiat kuolemallaan.
Juutalaisille kansakuntana nämä ovat vasta edessäpäin.
Tämä luku ennustaa Jeesuksen tulemisen ja kuoleman -
jopa vuoden tarkkuudella.
Sitten ennustetaan juutalaiskansalle. Milloin ne toteutuvat heille?
Nyt tullaan viimeiseen vuosiviikkoon, josta on erilaisia näkemyksiä.
Mihin sinä uskot?
Minä uskon kirkkaasti Raamatun kokonaisnäkemyksen pohjalta, -
että tämä on edessäpäin olevaa aikaa.
Kuvaa seitsemän vuotista jaksoa, joka on antikristuksen valtakautta.
Silloin antikristus tekee liiton juutalaisten kanssa.
Ja alkaa valtava vaino ja sen ajan lopussa -
Kristus palaa takaisin -
ja Sakarjan kirjan 12 luvun mukaan, juutalaisten silmät avautuvat -
näkemään Hänet, jonka he ovat lävistäneet.
Messiaan valtakunta alkaa ja jäännös juutalaisista pelastuu -
ja alkaa tuhatvuotinen valtakunta.
Aivan mahtavaa profeetallista tekstiä. - Kiitos, Niilo. - Kiitos.
Kiitoksia, kun olet seurannut tätä jaksoa -
ja tervetuloa seuraamaan pian jaksoa kymmenen.
Muista lukea Raamatustasi luku 10 ennen seuraavaa opetusta.
Näin pääset syvemmin sisälle jakson opetukseen.
Kiitos sinulle ja Jumalan siunausta.
TV7:n tuo evankeliumin rohkaisevaa sanomaa jokaiseen kotiin.
Haluamme tarjota ravitsevaa ohjelmaa vuorokauden ympäri, -
sinua kiinnostavista aiheista.
Jos hetki sitten katsomasi ohjelma, oli sinusta koskettava -
ja haluat nähdä vastaavia jatkossakin, -
voit soittaa tukinumeroon tai antaa lahjasi ruudulla näkyvälle tilille.
Muista käyttää oikeaa viitenumeroa.
Tiesithän, että TV7:n arkista voit katsoa ohjelmiamme, -
juuri sinulle sopivana aikana.
Tekstitys: Sonja Turunen